b'\n_START_ARTICLE_\nSvetovno prvenstvo v atletiki 2015\n_START_PARAGRAPH_\nSvetovno prvenstvo v atletiki 2015 je bilo 15. svetovno prvenstvo v atletiki, ki je potekalo med 22. in 30. avgustom 2015 na Narodnem stadionu Peking v Pekingu. Udele\xc5\xbeilo se ga je 1933 atletov iz 207-ih dr\xc5\xbeav, ki so tekmovali v 47-ih disciplinah. Najuspe\xc5\xa1nej\xc5\xa1i dr\xc5\xbeavi na prvenstvu sta Kenija in Jamajska s sedmimi zlatimi medaljami. Najuspe\xc5\xa1nej\xc5\xa1i udele\xc5\xbeenec prvenstva je jamaj\xc5\xa1ki atlet Usain Bolt, ki je ubranil tri zlate medalje v teku na 100 in 200 m ter v \xc5\xa1tafeti 4x100 m. S skupno enajstimi zlatimi in dvema srebrnima medaljama je Bolt \xc5\xa1e izbolj\xc5\xa1al najbolj\xc5\xa1i dose\xc5\xbeek v zgodovini svetovnih prvenstev.'